[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 16.8.2010

COM(2010) 432 τελικό

2010/0233 (NLE)

Πρόταση

ΚΑΝΟΝΙΣΜΟΣ ( EE) αριθ. …/… ΤΟΥ ΣΥΜΒΟΥΛΙΟΥ

για την τροποποίηση των κανονισμών (ΕΚ) αριθ. 1292/2007 και (ΕΚ) αριθ. 367/2006 (για την επιβολή οριστικών δασμών αντιντάμπινγκ και αντισταθμιστικών δασμών στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, και για την διατήρηση της επέκτασης των εν λόγω δασμών στις εισαγωγές ταινιών τερεφθαλικού πολυαιθυλενίου (PET) που αποστέλλονται, μεταξύ άλλων, από το Ισραήλ), για να εξεταστεί η δυνατότητα χορήγησης απαλλαγής από τα μέτρα αυτά σε ένα εξαγωγέα από το Ισραήλ και για τον τερματισμό της καταγραφής τον εν λόγω εξαγωγέα

ΑΙΤΙΟΛΟΓΙΚΗ ΕΚΘΕΣΗ

ΠΛΑΙΣΙΟ ΤΗΣ ΠΡΟΤΑΣΗΣ |

Αιτιολογία και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός αντιντάμπιγκ») και του κανονισμού (ΕΚ) αριθ. 597/2009 της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας («βασικός κανονισμός κατά των επιδοτήσεων»). Στο πλαίσιο της διαδικασίας για τις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, που επεκτάθηκαν στις εισαγωγές ταινιών τερεφθαλικού πολυαιθυλενίου (PET) που αποστέλλονται, μεταξύ άλλων από το Ισραήλ, ύστερα από επανεξέταση ως προς «νέο εξαγωγέα». |

Γενικό πλαίσιο Η παρούσα πρόταση εντάσσεται στο πλαίσιο της εφαρμογής των βασικών κανονισμών και είναι το αποτέλεσμα έρευνας που έχει διεξαχθεί σύμφωνα με τις ουσιώδεις και διαδικαστικές απαιτήσεις που καθορίζονται στους βασικούς κανονισμούς. |

Υφιστάμενες διατάξεις στον τομέα της πρότασης Κανονισμός (ΕΚ) αριθ. 1292/2007 του Συμβουλίου, για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, που επεκτείνεται σε εισαγωγές ταινιών PET που αποστέλλονται, μεταξύ άλλων, από το Ισραήλ και κανονισμός (ΕΚ) αριθ. 367/2006 για την επιβολή οριστικού αντισταθμιστικού δασμού στις εισαγωγές ταινιών τερεφθαλικού πολυαιθυλενίου (ΡΕΤ), καταγωγής Ινδίας, που επεκτείνεται σε εισαγωγές ταινιών PET, μεταξύ άλλων, από το Ισραήλ. |

Συνοχή με τις άλλες πολιτικές και στόχους της Ένωσης Άνευ αντικειμένου. |

ΔΙΑΒΟΥΛΕΥΣΗ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΑΝΑΛΥΣΗ ΤΟΥ ΑΝΤΙΚΤΥΠΟΥ |

Διαβούλευση με τους ενδιαφερόμενους |

Τα μέρη που ενδιαφέρονται για τη διαδικασία είχαν ήδη τη δυνατότητα να υπερασπίσουν τα συμφέροντά τους κατά την έρευνα, σύμφωνα με τις διατάξεις των βασικών κανονισμών. |

Συγκέντρωση και χρήση εμπειρογνωμοσύνης |

Δεν υπήρξε ανάγκη προσφυγής σε εξωτερικούς εμπειρογνώμονες . |

Εκτίμηση επιπτώσεων Η παρούσα πρόταση προκύπτει από την εφαρμογή των βασικών κανονισμών. Οι βασικοί κανονισμοί δεν προβλέπουν γενική εκτίμηση των επιπτώσεων, αλλά περιέχουν πλήρη κατάλογο των όρων που πρέπει να εκτιμηθούν. |

ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ |

Συνοπτική παρουσίαση της προτεινόμενης δράσης Στις 6 Ιανουαρίου 2010, η Επιτροπή κίνησε, κατόπιν αίτησης από ισραηλινό εξαγωγέα, την επανεξέταση ως προς «νέο εξαγωγέα» των κανονισμών (ΕΚ) αριθ. 1292/2007 του Συμβουλίου, για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, που επεκτείνεται σε εισαγωγές ταινιών PET που αποστέλλονται, μεταξύ άλλων, από το Ισραήλ και αριθ. 367/2006 για την επιβολή οριστικού αντισταθμιστικού δασμού στις εισαγωγές ταινιών τερεφθαλικού πολυαιθυλενίου (ΡΕΤ), καταγωγής Ινδίας, που επεκτείνεται σε εισαγωγές ταινιών PET, μεταξύ άλλων, από το Ισραήλ. Η συνημμένη πρόταση για κανονισμό του Συμβουλίου βασίζεται στα οριστικά αποτελέσματα της έρευνας που έδειξαν ότι ο ισραηλινός εξαγωγέας δεν εξήγε ταινία PET προς την ΕΕ κατά τη διάρκεια της αρχικής περιόδου έρευνας (2003). Διαπιστώθηκε η πλήρης διαδικασία κατασκευής ταινίας PET και στη συνέχεια μετασχηματισμού της εν λόγω ταινίας σε υλικό συσκευασίας τροφίμων και άλλα είδη Δεν βρέθηκαν στοιχεία οιωνδήποτε δεσμών των εταιρειών κατασκευής ταινιών PET στην Ινδία. Επομένως προτείνεται η έγκριση της συνημμένης πρότασης κανονισμού από το Συμβούλιο ώστε να χορηγηθεί στον ισραηλινό εξαγωγέα απαλλαγή από τους δασμούς αντιντάμπινγκ και αντιστάθμισης που ισχύουν για τις εισαγωγές ταινιών PET αποστελλόμενων από το Ισραήλ. |

Νoμική βάση Κανονισμοί (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») και αριθ. 597/2009 της 11ης Ιουνίου 2009 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας. |

Αρχή της επικουρικότητας Η πρόταση εμπίπτει στην αποκλειστική αρμοδιότητα της Ένωσης. Ως εκ τούτου δεν εφαρμόζεται η αρχή της επικουρικότητας. |

Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |

Η μορφή της δράσης περιγράφεται στους προαναφερόμενους βασικούς κανονισμούς και δεν αφήνει περιθώρια λήψης αποφάσεων σε εθνικό επίπεδο. |

Η αναφορά του τρόπου με τον οποίο ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες ελαχιστοποιείται και είναι αναλογικός προς το στόχο της πρότασης είναι άνευ αντικειμένου. |

Επιλογή νομικών μέσων |

Προτεινόμενη πράξη: κανονισμός. |

Η επιλογή διαφορετικού μέσου δεν ενδείκνυται για τον ακόλουθο λόγο: Άλλα μέσα δεν θα είναι κατάλληλα επειδή οι βασικοί κανονισμοί δεν προβλέπουν εναλλακτικές επιλογές. |

ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Η πρόταση δεν έχει καμία σημαντική επίπτωση στον προϋπολογισμό της Ένωσης. |

1. 2010/0233 (NLE)

Πρόταση

ΚΑΝΟΝΙΣΜΟΣ ( EE) αριθ …/… ΤΟΥ ΣΥΜΒΟΥΛΙΟΥ

για την τροποποίηση των κανονισμών (ΕΚ) αριθ. 1292/2007 και (ΕΚ) αριθ. 367/2006 (για την επιβολή οριστικών δασμών αντιντάμπινγκ και αντισταθμιστικών δασμών στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας, και για την διατήρηση της επέκτασης των εν λόγω δασμών στις εισαγωγές ταινιών τερεφθαλικού πολυαιθυλενίου (PET) που αποστέλλονται, μεταξύ άλλων, από το Ισραήλ), για να εξεταστεί η δυνατότητα χορήγησης απαλλαγής από τα μέτρα αυτά σε ένα εξαγωγέα από το Ισραήλ και για τον τερματισμό της καταγραφής τον εν λόγω εξαγωγέα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης,

τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] («ο βασικός κανονισμός αντιντάμπινγκ»), και ιδίως το άρθρο 11 παράγραφος 4 και το άρθρο 13 παράγραφος 4,

τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας[2] («ο βασικός κανονισμός κατά των επιδοτήσεων»), και ιδίως τα άρθρα 20, 23 παράγραφοι 5 και 6,

την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή,

Εκτιμώντας τα ακόλουθα:

A. ΙΣΧΥΟΝΤΑ ΜΕΤΡΑ

2. Με τους κανονισμούς (ΕΚ) αριθ. 1676/2001[3] και (ΕΚ) 2597/1999[4] το Συμβούλιο επέβαλε αντιστοίχως, αντιντάμπιγνκ και αντισταθμιστικά μέτρα στις ταινίες τερεφθαλικού πολυαιθυλενίου (PET) καταγωγής, μεταξύ άλλων, Ινδίας (εφεξής «τα αρχικά μέτρα»). Με τους κανονισμούς (ΕΚ) αριθ. 1975/2004[5] και (ΕΚ) αριθ. 1976/2004[6], το Συμβούλιο επέκτεινε αυτά τα μέτρα στις ταινίες τερεφθαλικού πολυαιθυλενίου (PET) που αποστέλλονται από το Ισραήλ και την Βραζιλία (εφεξής, «τα επεκταθέντα μέτρα») με εξαίρεση τις εισαγωγές ταινιών που παράγονται από μία βραζιλιάνικη εταιρεία, την Terphane Ltda, και μία ισραηλινή εταιρεία, την Jolybar Ltd, που κατονομάζονται ρητώς σε κάθε έναν από τους κανονισμούς αυτούς.

3. Με τον κανονισμό (EΚ) αριθ.101/2006[7] το Συμβούλιο τροποποίησε τους κανονισμούς (EΚ) αριθ.1975/2004 και (EΚ) αριθ. 1976/2004 ώστε να απαλλαγεί των επεκταθέντων μέτρων μια άλλη ισραηλινή εταιρεία, η Hanita Coatings Rural Cooperative Association Ltd.

4. Μετά τη διενέργεια επανεξέτασης λόγω λήξης της ισχύος των μέτρων αντιντάμπινγκ, το Συμβούλιο, με τον κανονισμό (ΕΚ) αριθ. 1292/2007[8] («κανονισμός (ΕΚ) αριθ. 1292/2007») επέβαλε δασμό αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας και επέκτεινε το δασμό στις εισαγωγές του ίδιου προϊόντος που αποστέλλεται από τη Βραζιλία και από το Ισραήλ, είτε δηλώνεται ότι είναι καταγωγής Βραζιλίας ή Ισραήλ είτε όχι, με εξαίρεση ορισμένους παραγωγούς που κατονομάζονται ρητώς στο άρθρο 2 παράγραφος 4 του εν λόγω κανονισμού («τα ισχύοντα μέτρα αντιντάμπινγκ»).

5. Μετά τη διενέργεια επανεξέτασης λόγω λήξης της ισχύος των αντισταθμιστικών μέτρων, το Συμβούλιο, με τον κανονισμό (ΕΚ) αριθ. 367/2006[9] («κανονισμός (ΕΚ) αριθ. 367/2006») επέβαλε αντισταθμιστικό δασμό στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας και επέκτεινε το δασμό στις εισαγωγές του ίδιου προϊόντος που αποστέλλεται από τη Βραζιλία και από το Ισραήλ, είτε δηλώνεται ότι είναι καταγωγής Βραζιλίας ή Ισραήλ είτε όχι, με εξαίρεση ορισμένους παραγωγούς που κατονομάζονται ρητώς στο άρθρο 1 παράγραφος 3 του εν λόγω κανονισμού («ισχύοντα αντισταθμιστικά μέτρα»). Τα ισχύοντα αντιντάμπινγκ και τα ισχύοντα αντισταθμιστικά μέτρα θα αναφέρονται εφεξής ως «τα ισχύοντα αντιντάμπινγκ και αντισταθμιστικά μέτρα».

6. Οι κανονισμοί (EΚ) αριθ. 1292/2007 και (EΚ) αριθ. 367/2006 τροποποιήθηκαν τελευταία με τον κανονισμό (ΕΚ) αριθ.15/2009 του Συμβουλίου[10].

B. ΤΡΕΧΟΥΣΑ ΕΡΕΥΝΑ

1. Αίτημα επανεξέτασης

7. Η Επιτροπή έλαβε αίτηση απαλλαγής από τα επεκταθέντα μέτρα σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού αντιντάμπινγκ και τα άρθρα 20 και 23 παράγραφοι 5 και 6 του βασικού κανονισμού κατά των επιδοτήσεων. Η αίτηση υποβλήθηκε από την εταιρεία S.Z.P. Η παραγωγός εταιρεία Plastic Packaging Products Ltd. («SZP») έχει έδρα το Ισραήλ («υπό εξέταση χώρα»).

2. Έναρξη επανεξέτασης

8. Η Επιτροπή, αφού εξέτασε τα αποδεικτικά στοιχεία που της υπέβαλε η SZP και κατέληξε στο συμπέρασμα ότι τα στοιχεία αυτά επαρκούν για να δικαιολογήσουν την έναρξη έρευνας σύμφωνα με τα άρθρα 11 παράγραφος 4 και 13 παράγραφος 4 του βασικού κανονισμού αντιντάμπινγκ και σύμφωνα με τα άρθρα 20 και 23 παράγραφοι 5 και 6 αντιστοίχως του βασικού κανονισμού κατά των επιδοτήσεων, προκειμένου να εξεταστεί η δυνατότητα χορήγησης στην SZP απαλλαγής από τα επεκταθέντα μέτρα. Μετά από διαβούλευση με την συμβουλευτική επιτροπή, και αφού δόθηκε στον κοινοτικό κλάδο παραγωγής η δυνατότητα να διατυπώσει τα σχόλιά του, η Επιτροπή κίνησε, δυνάμει του κανονισμού (ΕΚ) αριθ. 6/2010[11] (εφεξής «ο κανονισμός για την έναρξη της διαδικασίας»), επανεξέταση των κανονισμών (ΕΚ) αριθ.1292/2007 και (ΕΚ) αριθ. 367/2006 όσον αφορά την εταιρεία SZP.

9. Ο κανονισμός για την έναρξη της επανεξέτασης καταργούσε τον δασμό αντιντάμπινγκ που είχε επιβληθεί με τον κανονισμό (ΕΚ) αριθ 1292/2007 όσον αφορά τις εισαγωγές του υπό εξέταση προϊόντος το οποίο αποστέλλεται από το Ισραήλ από την εταιρεία SZP. Ταυτόχρονα, σύμφωνα με το άρθρο 14 παράγραφος 5 του βασικού κανονισμού αντιντάμπινγκ, οι τελωνειακές αρχές έλαβαν την εντολή να λάβουν τα κατάλληλα μέτρα για την καταγραφή των εν λόγω εισαγωγών.

3. Το υπό εξέταση προϊόν

10. Το υπό εξέταση προϊόν είναι, όπως ορίζεται στην αρχική έρευνα, οι ταινίες τερεφθαλικού πολυαιθυλενίου (PET) καταγωγής Ινδίας, που συνήθως υπάγονται στους κωδικούς ΣΟ ex 3920 62 19 και ex 3920 62 90 («το υπό εξέταση προϊόν»).

11. Θεωρείται ότι το υπό εξέταση προϊόν και οι ταινίες PET που αποστέλλονται από το Ισραήλ στην Ένωση και υπάγονται στους κωδικούς ΣΟ ex 3920 62 19 και ex 3920 62 90 («το προϊόν που αποτελεί το αντικείμενο επανεξέτασης») έχουν τα ίδια βασικά τεχνικά, φυσικά και χημικά χαρακτηριστικά και προορίζονται για τις ίδιες χρήσεις. Κατά συνέπεια, θεωρούνται ως ομοειδή προϊόντα κατά την έννοια του άρθρου 1 παράγραφος 4 του βασικού κανονισμού αντιντάμπινγκ και του άρθρου 2 στοιχείο γ) του βασικού κανονισμού κατά των επιδοτήσεων.

4. Έρευνα

12. Η Επιτροπή επίσημα ενημέρωσε την SZP και τους αντιπροσώπους της ενδιαφερόμενης χώρας για την έναρξη της διαδικασίας επανεξέτασης. Τα ενδιαφερόμενα μέρη κλήθηκαν να κάνουν γνωστές τις απόψεις τους και ενημερώθηκαν για τη δυνατότητά τους να ζητήσουν να γίνουν δεκτά σε ακρόαση. Ωστόσο, δεν λήφθηκε κανένα τέτοιο αίτημα.

13. Η Επιτροπή έστειλε επίσης ερωτηματολόγιο στην SZP και έλαβε απάντηση εντός της ταχθείσας προθεσμίας. Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για τους σκοπούς της επανεξέτασης. Πραγματοποιήθηκε επίσης επιτόπια επαλήθευση στις εγκαταστάσεις της εταιρείας SZP.

5. Περίοδος της έρευνας

14. Η έρευνα κάλυψε την περίοδο από την 1η Ιανουαρίου 2009 έως τις 31 Δεκεμβρίου 2009 (εφεξής «ΠΕ»). Συγκεντρώθηκαν στοιχεία για την περίοδο από το 2006 μέχρι το τέλος της ΠΕ ώστε να εξεταστεί κάθε μεταβολή του τρόπου διεξαγωγής των εμπορικών συναλλαγών.

Γ. ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

15. Η έρευνα επιβεβαίωσε ότι η SZP δεν εξήγαγε το προϊόν που αποτελεί το αντικείμενο επανεξέτασης στην Κοινότητα κατά την περίοδο έρευνας που κατέληξε στα επεκταθέντα μέτρα, τουτέστιν από την 1η Ιανουαρίου μέχρι τις 31 Δεκεμβρίου 2003. Οι πρώτες εξαγωγές της SZP όσον αφορά το προϊόν που αποτελεί το αντικείμενο της επανεξέτασης πραγματοποιήθηκαν μετά την επέκταση των μέτρων, μεταξύ άλλων, στο Ισραήλ.

16. Επιπλέον, σύμφωνα με τα αποδεικτικά στοιχεία που υποβλήθηκαν, η SZP ήταν σε θέση να αποδείξει ικανοποιητικά ότι δεν είχε κανέναν άμεσο ή έμμεσο δεσμό με κανέναν από τους ινδούς παραγωγούς εξαγωγείς ή τις ισραηλινές εταιρείες που υπόκεινται στα ισχύοντα μέτρα αντιντάμπινγκ και τα ισχύοντα αντισταθμιστικά μέτρα.

17. Όπως ήδη αναφέρθηκε στην αιτιολογική σκέψη (14), η SZP δεν εξήγε το υπό εξέταση προϊόν στην Ένωση μετά την περίοδο της έρευνας που οδήγησε σε επέκταση των μέτρων. Η SZP κατασκευάζει ταινίες PET και είτε τις πωλεί είτε τις χρησιμοποιεί η ίδια για την παραγωγή μιας σειράς προϊόντων συσκευασίας.

18. Πρώτη ύλη ινδικής καταγωγής, μεταξύ άλλων, χρησιμοποιείται από την SZP για την κατασκευή ταινιών PET που εξάγεται στην Ένωση αλλά αυτό δεν θεωρήθηκε ότι είναι διαδικασία που συνεπάγεται καταστρατήγηση. Η ινδική πρώτη ύλη αποτελούσε μια μικρή μόνο αναλογία της πρώτης ύλης που αγόραζε η SZP στο μέτρο των δυνατοτήτων της και αναμειγνύονταν με άλλες πρώτες ύλες, οι οποίες αγοράζονταν από την εγχώρια αγορά της. Ο ινδός παραγωγός της πρώτης ύλης είναι από μακρού χρόνου προμηθευτής της SZP.

19. Επιπλέον, δεν βρέθηκαν στοιχεία σχετικά με αγορά από μέρους της SZP τελειωμένων ταινιών PET από την Ινδία για μεταπώληση ή εκ νέου αποστολή στην Ευρωπαϊκή Ένωση.

Δ. ΤΡΟΠΟΠΟΙΗΣΗ ΤΩΝ ΥΠΟ ΕΠΑΝΕΞΕΤΑΣΗ ΜΕΤΡΩΝ

20. Σύμφωνα με τα προαναφερθέντα αποτελέσματα της έρευνας που δείχνουν ότι η SZP δεν προέβη σε πρακτικές καταστρατήγησης, η εταιρεία θα πρέπει να απαλλαγεί από τα ισχυόντα μέτρα αντιντάμπινγκ και αντιστάθμισης.

21. Η καταγραφή των εισαγωγών των ταινιών PET που αποστέλλονται από το Ισραήλ από την SZP, όπως επιβάλλεται με τον κανονισμό για την έναρξη της έρευνας, πρέπει να παύσει. Σύμφωνα με το άρθρο 14 παράγραφος 5 του βασικού κανονισμού αντιντάμπινγκ, το οποίο προβλέπει ότι τα μέτρα εφαρμόζονται στις καταγραφόμενες εισαγωγές με ισχύ από την ημερομηνία καταγραφής τους, κανένας δασμός αντιντάμπινγκ δεν πρέπει να εισπράττεται για τις εισαγωγές ταινιών PET που αποστέλλονται από το Ισραήλ από την SZP οι οποίες κατά την είσοδό τους στην Ένωση υποβάλλονται σε καταγραφή σύμφωνα με τον κανονισμό για την έναρξη της έρευνας

22. Όσον αφορά τα μέτρα αντιστάθμισης, καθώς δεν διαπιστώθηκε ότι η εταιρία καταστρατηγεί τα ισχύοντα μέτρα, η απαλλαγή θα πρέπει να αρχίσει να ισχύει από την ημερομηνία έναρξης ισχύος του κανονισμού (ΕΕ) αριθ. 6/2010 της Επιτροπής σύμφωνα με το άρθρο 23 παράγραφος 6 του βασικού κανονισμού κατά των επιδοτήσεων. Η επιστροφή ή διαγραφή θα πρέπει να ζητηθεί από τις εθνικές τελωνειακές αρχές σύμφωνα με την ισχύουσα τελωνειακή νομοθεσία.

23. Η απαλλαγή από τα επεκταθέντα μέτρα που χορηγήθηκε στις ταινίες PET που παράγονται από την SZP παραμένει σε ισχύ σύμφωνα με το άρθρο 13 παράγραφος 4 του βασικού κανονισμού αντιντάμπινγκ και το άρθρο 23 παράγραφος 6 του βασικού κανονισμού κατά των επιδοτήσεων, υπό την προϋπόθεση ότι δεν θα διαπιστωθεί ότι η απαλλαγή χορηγήθηκε βάσει εσφαλμένων ή παραπλανητικών πληροφοριών που υπέβαλε η ενδιαφερόμενη εταιρεία. Αν με βάση τα εκ πρώτης όψεως αποδεικτικά στοιχεία υπάρχουν διαφορετικές ενδείξεις, η Επιτροπή μπορεί να κινήσει έρευνα για να καθορίσει αν δικαιολογείται η ανάκληση της απαλλαγής.

24. Η απαλλαγή από τα επεκταθέντα μέτρα των εισαγωγών ταινιών PET από την SZP καθορίστηκε βάσει των πορισμάτων της παρούσας επανεξέτασης. Η απαλλαγή αυτή, επομένως, εφαρμόζεται αποκλειστικά στις εισαγωγές ταινιών PET που αποστέλλονται από το Ισραήλ και παράγονται από τη συγκεκριμένη νομική οντότητα. Οι εισαχθείσες ταινίες ΡΕΤ που παρήχθησαν ή εστάλησαν από οποιαδήποτε άλλη εταιρεία που δεν κατονομάζεται ρητά στο άρθρο 2 παράγραφος 4 των κανονισμών (ΕΚ) αριθ. 1292/2007 άρθρο 1 παράγραφος 3 (ΕΚ) αριθ. 367/2006 με την επωνυμία και τη διεύθυνσή της, συμπεριλαμβανομένων των νομικών οντοτήτων που συνδέονται με τις εταιρείες που αναφέρονται ρητά, δεν μπορούν να τύχουν της απαλλαγής και επομένως υπόκεινται στον συντελεστή υπολειπόμενου δασμού που έχει επιβληθεί με τους κανονισμούς αυτούς.

E. ΔΙΑΔΙΚΑΣΙΑ

25. Ο εξαγωγέας SZP και όλα τα άλλα ενδιαφερόμενα μέρη ενημερώθηκαν για τα γεγονότα και τα πορίσματα βάσει των οποίων υπάρχει η πρόθεση χορήγησης απαλλαγής στην SZP από τα επεκταθέντα μέτρα και δεν λήφθηκε κανένα σχόλιο, Δεν υποβλήθηκαν παρατηρήσεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το άρθρο 2 παράγραφος 4 του κανονισμού (EΚ) αριθ. 1292/2007 θα τροποποιηθεί με την προσθήκη της ακόλουθης εταιρείας στον πίνακα των εταιρειών που παράγουν ταινίες τερεφθαλικού πολυαιθυλενίου στη Βραζιλία και στο Ισραήλ και των οποίων οι εισαγωγές ταινιών τερεφθαλικού πολυαιθυλενίου απαλλάσσονται από την εφαρμογή της επέκτασης του οριστικού υπολειπομένου δασμού αντιντάμπινγκ:

S.Z.P. Plastic Packaging Products Ltd, PO Box 53, Shavei Zion, 22086 Ισραήλ ( συμπληρωματικός κωδικός TARIC A964).

2. Το άρθρο 1 παράγραφος 3 του κανονισμού (EΚ) αριθ. 367/2006 θα τροποποιηθεί με την προσθήκη της ακόλουθης εταιρείας στον πίνακα των εταιρειών που παράγουν ταινίες τερεφθαλικού πολυαιθυλενίου στη Βραζιλία και στο Ισραήλ και των οποίων οι εισαγωγές ταινιών τερεφθαλικού πολυαιθυλενίου απαλλάσσονται της εφαρμογής της επέκτασης του οριστικού δασμού αντιστάθμισης:

S.Z.P. Plastic Packaging Products Ltd, PO Box 53, Shavei Zion, 22086 Ισραήλ (συμπληρωματικός κωδικός TARIC A964).

Η παρούσα απαλλαγή θα εφαρμόζεται από την ημερομηνία έναρξης ισχύος του κανονισμού (ΕΕ) αριθ. 6/2010 της Επιτροπής, ήτοι από τις 7 Ιανουαρίου 2010. Οι αντισταθμιστικοί δασμοί που έχουν εισπραχθεί από την εν λόγω ημερομηνία θα επιστραφούν στον (στους) ενδιαφερόμενο (-ους) εισαγωγέα (-είς). Η επιστροφή ή διαγραφή θα πρέπει να ζητηθεί από τις εθνικές τελωνειακές αρχές σύμφωνα με την ισχύουσα τελωνειακή νομοθεσία.

Άρθρο 2

Οι τελωνειακές αρχές καλούνται να τερματίσουν την καταγραφή που διεξήχθη σύμφωνα με το άρθρο 3 του κανονισμού της Επιτροπής (ΕΕ) αριθ. 6/2010. Κανένας δασμός αντιντάμπινγκ δεν θα εισπραχθεί επί των εισαγωγών που καταχωρούνται έτσι.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος […]

[1] ΕΕ L 343 της 22.12.2009, σ. 51.

[2] ΕΕ L 188 της 18.7.2009, σ. 93.

[3] ΕΕ L 227 της 23.8.2001, σ. 1.

[4] ΕΕ L 316 της 10.12.1999, σ. 1.

[5] ΕΕ L 342 της 18.11.2004, σ. 1.

[6] ΕΕ L 342 της 18.11.2004, σ. 8.

[7] ΕΕ L 17 της 21.1.2006, σ. 1.

[8] ΕΕ L 288 της 6.11.2007, σ. 1.

[9] ΕΕ L 68 της 8.3.2006, σ. 15.

[10] ΕΕ L 6 της 10.1. 2009, σ.1.

[11] ΕΕ L 2 της 6.1.2010, σ. 5.